2022.4.6.
HU
Az Európai Unió Hivatalos Lapja
C 152/51
1.6.
Az EGSZB rámutat arra, hogy a gazdasági és környezetvédelmi sikereket elsősorban ott kell elérni és megvalósítani, ahol az emberek élnek.
Itt kell előrejelezni és közösen alakítani az éghajlatvédelemből fakadó kihívásokat.
Itt születnek új ötletek, amelyeket ipari szinten globálisan versenyképes termékekké és szolgáltatásokká alakítanak át.
1.7.
Az EU frissített iparstratégiájában meghatározott és az EU ipari fóruma által megvitatott „átállási pályák” támogatást és iránymutatást nyújtanak az uniós polgárok számára.
A regionális szintű egyedi kiindulási pontok azonban rendkívül eltérőek, és az átfogó cél eléréséhez különböző stratégiákra van szükség.
Az EGSZB ezért arra kéri az Európai Bizottságot, hogy az uniós iparstratégia keretének meghatározása és értékelése során fordítson különös figyelmet ezekre a különböző követelményekre annak érdekében, hogy rugalmasan lehessen reagálni a regionális és ágazati igényekre.
1.8.
A szubszidiaritásra abból a szempontból kell tekinteni, hogy erős erőforrást tud teremteni az „igazságos átmenethez”.
A régiók és a nagyvárosi területek ismerik legjobban a saját problémáikat és lehetőségeiket.
Ezért az EGSZB elismeri, hogy az európai iparpolitika uniós szinten közösen elfogadott kötelező erejű célkitűzéseit és elveit világosan meg kell határozni.
Fontos szem előtt tartani, hogy a régiókban és nagyvárosi területeken történő végrehajtásnak a szubszidiaritás elvén kell alapulnia.
1.9.
Az éghajlati, társadalmi és környezetvédelmi célok elérését tekintve rendkívül eltérőek az egyes helyzetek és kapacitások.
Míg egyes iparágak és vállalatok könnyebben megvalósíthatják a célt, másoknak nehezebb lehet a továbblépés.
A gyengébb régiók és egyes iparágak ezért különleges figyelmet és egyedi támogatást igényelnek.
Mivel az átfogó cél a teljes értékláncra vonatkozik, fontos, hogy először a gyorsabb hatásokra és a messzebbre ható változásokra koncentráljunk.
1.10.
Az EGSZB megjegyzi, hogy ez az elv, amely révén a vállalatok visszanyerhetik gazdasági és fenntarthatósági versenyképességüket elkötelezett vállalkozók és vezetők, valamint jól képzett munkavállalók segítségével.
Fontos szerep jut ebben a kkv-knak.
A humán tőkére épülő menetrend a vállalatok sikeres átállásának egyik előfeltétele.
1.11.
A tagállamoknak az Európai Unió logisztikai és pénzügyi támogatásával meg kell erősíteniük a strukturális és folyamatorientált közberuházásokat olyan általános érdekű szolgáltatások révén, amelyek az ipari és társadalmi fejlődést lehetővé tevő feltételek folyamatos javítására irányulnak, növelve a környezeti, technológiai, gazdasági és társadalmi kihívások hatékony kezeléséhez szükséges regionális és helyi szintű kapacitásokat.
1.12.
Az EGSZB amellett foglal állást, hogy az uniós iparstratégiának előre kell jeleznie és ellensúlyoznia kell a növekvő szegénységet és egyenlőtlenséget, mivel a zöld megállapodást integrált „társadalmi megállapodásnak” kell kísérnie.
Ezért a forrásokat oda kell irányítani, ahol ezekre a legnagyobb szükség van.
Az átfogó uniós fenntarthatósági politikának még inkább arra kell törekednie, hogy az emberek és a régiók javára növelje az igazságosságot és a gazdaságban való részvételt (3).
Európában a civil életnek és munka világának a befogadó és fenntartható növekedésen, a tisztességes munkán és a társadalmi igazságosságon alapuló fenntarthatóság megteremtésének követelményét kell szem előtt tartania (4).
1.13.
Az EGSZB támogatja a körforgásos gazdaságra való átállást, amely véget vet a nem megújuló erőforrások pazarló felhasználásának és csökkenti a nemzetközi függőségeket.
Ennek az EU iparstratégiájában is központi helyen kell állnia.
Következésképpen úgy kell módosítani a keretfeltételeket, hogy versenyelőnyt teremtsenek a körforgásos gazdaság elveit követő vállalkozások számára.
2.
Az igazságos átmenet mint lehetőség az ipar fellendülésére és növekedésére 2.1.
A zöld megállapodás egyértelmű és politikailag kötelező érvényű célt tűz ki: 2030-ra Európában 55 %-kal kell csökkenteni az üvegházhatást okozó gázok kibocsátását.
Ezt az Európai Bizottság által 2021. július 14-én előterjesztett „Irány az 55 %!” intézkedéscsomag fogalmazta meg.
További értelmezésre itt nincs lehetőség.
A tisztességes nemzetközi kereskedelmi rendszernek biztosítania kell, hogy a vállalkozások globálisan versenyképesek maradhassanak, ugyanakkor megfeleljenek a zöld megállapodás céljainak.
Ennek része az importáruk karbonintenzitását ellensúlyozó, határokon átnyúló és transzkontinentális rendszer is.
Mindez arra ösztönzi a kereskedelmi partnereket, hogy belépjenek a bolygónk tűrőképességének határait tiszteletben tartó nemzetek klubjába.
(3) (4)
Az EGSZB javaslatai a Covid19-válság utáni újjáépítésről és helyreállításról, 2020. június 11.
(HL C 311., 2020.9.18., 1. o.).
Az EGSZB 2021. június 9-i állásfoglalása az Európai Bizottság 2022. évi munkaprogramjáról, 2021. június 9.
(HL C 341., 2021.8.24., 1. o.).